Exemplar nr. 4

**MINISTERUL JUSTIŢIEI MINISTERUL FINANŢELOR PUBLICE**

**Nr. ………./C/………………………. Nr. …………./…….…………………………………**

**PROIECT**

**O R D I N**

**pentru modificarea Ordinului comun al ministrului justiției și al ministrului finanțelor publice nr. 2907/C/2340/2020 privind stabilirea tarifelor pentru plata interpreţilor şi traducătorilor autorizaţi folosiţi de Consiliul Superior al Magistraturii, Ministerul Justiţiei, Parchetul de pe lângă Înalta Curte de Casaţie şi Justiţie, Direcţia Naţională Anticorupţie, de organele de urmărire penală, de instanţele judecătoreşti, de birourile notarilor publici, de avocaţi şi de executori judecătoreşti**

**Ministrul interimar al justiţiei şi ministrul finanţelor publice,**

În conformitate cu dispoziţiile art. 7 alin. (1) din Legea nr. 178/1997 pentru autorizarea şi plata interpreţilor şi traducătorilor folosiţi de Consiliul Superior al Magistraturii, de Ministerul Justiţiei, Parchetul de pe lângă Înalta Curte de Casaţie şi Justiţie, Direcţia Naţională Anticorupţie, de organele de urmărire penală, de instanţele judecătoreşti, de birourile notarilor publici, de avocaţi şi de executori judecătoreşti, cu modificările şi completările ulterioare;

Văzând că Indicele Preţurilor de Consum publicat de Institutul Naţional de Statistică, aferent perioadei ianuarie 2020 – august 2021, a înregistrat o creştere de 6,39%;

În temeiul art. 13 din Hotărârea Guvernului nr. 652/2009 privind organizarea şi funcţionarea Ministerului Justiţiei, cu modificările şi completările ulterioare, precum şi al art. 10 alin. (4) din Hotărârea Guvernului nr. 34/2009 privind organizarea şi funcţionarea Ministerului Finanţelor Publice, cu modificările şi completările ulterioare;

**Emit următorul**

**O R D I N**

**Art. I. -** Ordinul comun al ministrului justiției și al ministrului finanțelor publice nr. 2907/C/2340/2020 privind stabilirea tarifelor pentru plata interpreţilor şi traducătorilor autorizaţi folosiţi de Consiliul Superior al Magistraturii, Ministerul Justiţiei, Parchetul de pe lângă Înalta Curte de Casaţie şi Justiţie, Direcţia Naţională Anticorupţie, de organele de urmărire penală, de instanţele judecătoreşti, de birourile notarilor publici, de avocaţi şi de executori judecătoreşti, se modifică după cum urmează:

**1.** La articolul 1 alineatul (1), literele a) și b) se modifică și vor avea următorul cuprins:

„a) 32,88 lei/oră pentru efectuarea serviciilor de interpretare din/în limbi străine în/din limba română;

b) 47,68 lei/pagină rezultată în urma traducerii. Pagina traducerii va avea format A4; stil Normal Arial; font Arial; dimensiunea font 12; dactilografiată la un rând; fără niciun rând liber de text între rândurile traducerii; font complex, spaţiere normală, poziţie normală; un singur spaţiu între cuvinte; marginile paginii: sus - 2,5 cm, jos - 2,5 cm, stânga - 2,5 cm, dreapta - 2,5 cm.”

**Art. II.** – Prezentul ordin intră în vigoare începând cu data de 01.01.2022.

**Art. III.** - Serviciul Profesii Juridice Conexe din Ministerul Justiției aduce la îndeplinire dispoziţiile prezentului ordin.

**Art. IV.** - Prezentul ordin se publică în Monitorul Oficial al României, Partea I.

**Bucureşti Data**

|  |  |
| --- | --- |
| Lucian Nicolae BODE  ministrul interimar al justiţiei | Dan VÎLCEANU  ministrul finanţelor publice |

Nr. …/........./2021/……...............2021

Prezentul ordin a fost întocmit în 4 exemplare.